אם אתם תוהים איך להיות אסרטיבי וחושבים שצריך להיות אגרסיבי לשם כך, אתם ודאי יוצאים מנקודת הנחה שעל אף שאסרטיביות היא תכונה נדרשת בעולמנו, היא גם תכונה שלילית. אתם ודאי גם חושבים שהתכונה השלילית הזאת מחייבת אנשים לנהוג באגרסיביות ובתוקפנות כדי להביע את עצמם, כדי להגן על דעותיהם ועל השקפותיהם, כדי להכפיף אותן על אחרים וכדי להתקדם בחיים. אתם ודאי חושבים שמדובר בשתי תכונות שמשלימות זו את זו, אך ההפך הוא הנכון – מדובר בשתי תכונות הפוכות. אסרטיביות היא תכונה נהדרת שעוזרת לנו להתקדם בחיים, ואילו אגרסיביות היא תכונה מאוסה שמאופיינת בהתנהגות חברתית בוטה, אלימה ובלתי רצויה. בניגוד לאגרסיביות באסרטיביות אין שמץ של תוקפנות, אלימות, בוטות או פגיעה בזולת. יש בה רק כנות, יושר, שקיפות, אהבה וכבוד לזולת.